বারাসতে জাতীয় স্তরের ভলিবল খেলোয়াড় সঙ্গীতা আইচকে কুপিয়ে খুনের ঘটনায়, থানায় আত্মসমর্পণ করল অভিযুক্ত। গতকাল বিকেলে প্র্যাকটিস শেষে, মাঠের মধ্যেই প্রশিক্ষক ও অন্যান্যদের সামনে সঙ্গীতাকে কুপিয়ে খুন করে চম্পট দেয় সে।
 ওয়েব ডেস্ক: বারাসতে জাতীয় স্তরের ভলিবল খেলোয়াড় সঙ্গীতা আইচকে কুপিয়ে খুনের ঘটনায়, থানায় আত্মসমর্পণ করল অভিযুক্ত। গতকাল বিকেলে প্র্যাকটিস শেষে, মাঠের মধ্যেই প্রশিক্ষক ও অন্যান্যদের সামনে সঙ্গীতাকে কুপিয়ে খুন করে চম্পট দেয় সে। জাতীয় স্তরের ভলি খেলোয়ার সঙ্গীতা আইচ, বারাসত গার্লস স্কুলের নবম শ্রেণীর ছাত্রী। মাঠের মধ্যে তাঁকে প্রথমে অস্ত্র হাতে তাড়া করে, তারপর কুপিয়ে খুন করা হয়। সেই নৃশংসতায় হতভম্ব সকলেই। ঘটনার পর পালিয়ে যায় অভিযুক্ত রাজা সিংহ। আজ নিজেই থানায় গিয়ে আত্মসমর্পণ করল সে। রাজা নিজেও একজন ভলিবল খেলোয়াড়। তাঁর সঙ্গে সম্পর্ক রাখতে অস্বীকার করায়, রাগের মাথায় সঙ্গীতাকে খুন করে সে। আজ একথা নিজেই স্বীকার করে অভিযুক্ত। প্রাথমিক তদন্তে পুলিসের অনুমান, ত্রিকোণ প্রেমের জেরে প্রত্যাখ্যাত হয়েই খুন করে রাজা।